《潞公与梅圣俞论古人有纯用平声字为诗如枯桑》
宋代·郑刚中

江梅非凡根，先春花南枝。
玲珑皆瑶英，雕镌谁为之。
天高孤芳寒，风来幽香随。
朝暾晞霜华，兰膏涂真妃。
移之当疏帘，吟肠清相宜。
吾将谗花神，妖红徒纷披。
何如今江梅，芬芳无休时。
终愁芝兰嗔，侵渠名声衰。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。